
	1.
	Likumprojekts (grozījumi)
1. pants. "8) ēka – būve ar jumtu un sienām, kur telpu vides regulēšanai izmanto enerģiju;
9) ēkas daļa — ēkas daļa, kas ir projektēta vai pielāgota patstāvīgai izmantošanai;
10) bezemisiju ēka – ļoti augstas energoefektivitātes ēka kura nerada oglekļa emisijas uz vietas no fosilajiem kurināmajiem;
11) atjaunošanas pase – individuāli pielāgots ceļvedis konkrētas ēkas pakāpeniskai atjaunošanai, kas paredz pasākumu īstenošanu vairākos posmos un būtisku ēkas energoefektivitātes uzlabošanu;
12) ekspluatācijas siltumnīcefekta gāzu emisijas – siltumnīcefekta gāzu emisijas, kas rodas ēkas ekspluatācijas laikā saistībā ar ēkas inženiertehnisko sistēmu enerģijas patēriņu;
13) dzīves cikla globālās sasilšanas potenciāls – rādītājs, kas kvantificē ēkas siltumnīcefekta gāzu emisiju ietekmi uz globālo sasilšanu visā ēkas dzīves ciklā - būvizstrādājumu ražošanā un transportēšanā, būvdarbu veikšanā, ekspluatācijas laikā,  kā arī ēkas nojaukšanā un atkritumu materiālu apsaimniekošanā;
14) energosertifikāts – dokuments, kurā raksturota ēkas vai ēkas daļas energoefektivitāte, kas noteikta saskaņā ar normatīvajos aktos noteikto metodoloģiju;
15) izmaksoptimāls līmenis – energoefektivitātes līmenis, kas nodrošina viszemākās kopējās izmaksas aplēstajā ēkas vai būves elementa kalpošanas laikā, ņemot vērā ar energoefektivitāti saistītās investīciju, ekspluatācijas un uzturēšanas izmaksas, kā arī ar to saistītos ieguvumus;
16) Enerģijas patēriņš – enerģijas daudzums, ko ēkas inženiertehniskās sistēmas noteiktā laikposmā patērē no piegādātās enerģijas, lai nodrošinātu ēkā paredzētos energoefektivitātes pakalpojumus - telpu apkuri, dzesēšanu, ventilāciju, karstā ūdens sagatavošanu un apgaismojumu;
17) primārā enerģija – enerģija no atjaunīgiem un neatjaunīgiem energoresursiem, kas raksturo enerģijas daudzumu pirms tās pārveides galalietojamā enerģijā.".
 
	Iebildums
Lūdzam precizēt definīciju, jo konkrētā definīcija ir par ēkām:
16) enerģijas patēriņš ēkās
 
Piedāvātā redakcija
16) enerģijas patēriņš ēkās
	Kristīne Strode (KEM)

	2.
	Likumprojekts (grozījumi)
3. pants. "3.1 pants. Publisko personu iestāžu ēku atjaunošana
(1) Publisko personu iestāžu īpašumā esošās ēkas atjauno vismaz līdz gandrīz nulles enerģijas ēkas līmenim.
(2) Publisko personu iestādes nodrošina, ka katru gadu tiek atjaunoti vismaz 3 procenti no kopējās to īpašumā esošo atjaunojamo ēku platības. Atjaunojamo ēku kopējo platību nosaka pēc publisko personu iestāžu īpašumā esošo ēku kopējās izmantojamās grīdas platības 2024. gada 1. janvārī, ņemot vērā ēkas, kuru kopējā izmantojamā grīdas platība pārsniedz 250 m² un kuras minētajā datumā nav gandrīz nulles enerģijas ēkas. Ja attiecīgajā gadā renovētās grīdas platības apmērs pārsniedz 3 procentus, pārsnieguma daļu var ieskaitīt nākošo divu gadu renovācijas apjomā.
(3) Publisko personu iestādes ikgadējā renovācijas apjomā var ieskaitīt jaunas ēkas, kas ir to īpašumā un aizstāj konkrētas publisko personu iestāžu ēkas, kuras ir nojauktas vai atsavinātas divu iepriekšējo gadu laikā.
(4) Ministru kabinets nosaka kārtību, kādā publiskām personu iestādēm piemēro 3.panta trešajā daļā minētos izņēmumus";
	Iebildums
Lūdzam izvērtēt panta pirmo daļu, jo šobrīd tā ierobežo publiskā sektora iespējas veikt mazākus energoefektivitātes pasākumus nerenovējot ēku pilnība.

	Iebildums
Lūgums izvērtēt vai ir pamatota mērķa noteikšana katrai iestādei, jo gan izmaksu efektivitātes, gan praktiskas īstenojamības dēļ efektīvāk būtu noteikt mērķus piem. atsevišķām valsts resora iestādēm un pašvaldībām, nevis katrai publiskai iestādei atsevišķi kā savu mērķi. Piemērām, kā šo mērķi varētu izpildīt Ekonomikas ministrija vai jebkura cita iestāde kurai ir viena ēka.

	Priekšlikums
Vēršam uzmanību, ka, lai gan termins “Globālās sasilšanas potenciāls (GPS)” ir pārņemts no direktīvas, tomēr klimata politikā tiek lietots citādākā nozīmē. GSP (GWP) pats par sevi nav “rādītājs ēkai”, bet gan raksturlielums konkrētai siltumnīcefekta gāzei, kas parāda tās ietekmi uz globālo sasilšanu salīdzinājumā ar CO₂ noteiktā laika periodā (parasti 100 gados).

	Anotācija (ex-ante)
2.4. Administratīvā sloga novērtējums fiziskām personām
	Priekšlikums
Lūdzam papildināt ar aplēsi par aptuveno apjomu, ņemot vērā nepieciešamo vidējo stundu skaitu aprēķinu veikšanai vienam projektam un vidējo projektu skaitu gadā.
Piedāvātā redakcija
-
	Kristīne Strode (KEM)



